Illum il-Kunsill impona miżuri restrittivi kontra sitt individwi u entità waħda involuti fl- attentat ta' assassinju fuq Alexei Navalny , li ġie vvelenat b'aġent nervin tossiku tal-grupp "Novichok" fl-20 ta' Awwissu 2020 fir-Russja. Id-Deċiżjoni ssegwi l- qbil politiku milħuq mill- Kunsill Affarijiet Barranin fit-12 ta' Ottubru 2020. Il-miżuri restrittivi adottati huma projbizzjoni fuq l-ivvjaġġar lejn l-UE u ffriżar tal-assi tal-individwi, u ffriżar tal-assi tal-entità. Barra minn hekk, persuni u entitajiet mill-UE huma pprojbiti milli jagħmlu fondi disponibbli lil dawk elenkati. Id-deżinjazzjoni tas-sitt persuni u tal-entità marbuta mal-każ Navalny seħħet fil-qafas tal-miżuri restrittivi kontra l-proliferazzjoni u l-użu ta' armi kimiċi. Dan huwa l-istess strument legali użat biex ġew sanzjonati dawk responsabbli għall-pussess, it-trasport u l-użu ta' aġent nervin tossiku fil- każ Skripal f'Salisbury f'Marzu 2018. Bid-deżinjazzjonijiet il-ġodda, hemm 15-il persuna u 2 entitajiet elenkati skont ir-reġim ta' sanzjonijiet għall-armi kimiċi. L-atti legali, li jinkludu l-ismijiet tal-persuni kkonċernati, huma disponibbli fil-Ġurnal Uffiċjali tal-UE Il-Ġurnal Uffiċjali tal-Unjoni Ewropea, 15 ta' Ottubru 2020 Paġna tal-laqgħa - Kunsill Affarijiet Barranin, 12 ta' Ottubru 2020 Reġim ta' sanzjonijiet tal-UE għall-armi kimiċi mġedded b'sena (stqarrija għall-istampa, 12 ta' Ottubru 2020) Kif u meta l-UE tadotta sanzjonijiet (informazzjoni ġenerali)